ଜଗତସିଂହପୁର, ଅଗଷ୍ଟ ୨୮(ଲୋକାଲ ୱାୟାର): ହୀରାକୁଦ ଡ୍ୟାମର ୩୬ଟି ଗେଟ ଖୋଲିବାକୁ କର୍ତୃପକ୍ଷ ନିଷ୍ପତି ନେବା ପରେ ଜଗତସିଂହପୁର ଜିଲ୍ଲାର ନଈକୂଳିଆ ଗ୍ରାମବାସୀ ବନ୍ୟା ଭୟରେ ଆତଙ୍କିତ ହୋଇପଡିଛନ୍ତି ।
ତିର୍ତୋଲ ବ୍ଲକ କଟରା ପଂଚାୟତର ଇଟାଙ୍କ ଗାଁରେ ୨ ଶହ ମିଟର ଘାଇ ସୃଷ୍ଟି ହେବାରୁ ୫୦ରୁ ଅଧିକ ପରିବାର ଜଳବନ୍ଦୀ ହୋଇଥିଲେ ।
ଜଳସେଚନ ବିଭାଗର ମହାନଦୀ ଦକ୍ଷିଣ ଡିଭିଜନ ମହାନଦୀ ଓ ଚିତ୍ରୋତ୍ପଳା ଦାୟିତ୍ୱରେ ଥିବା ବେଳେ ଜଗତସିଂହପୁର ଜଳସେଚନ ବିଭାଗ ଅଧୀନରେ ଦେବୀ, ବିଲୁଆଖାଇ ଓ ଏହାର ଶାଖା ନଦୀଗୁଡ଼ିକ ରହିଛି ।
ଜଗତସିଂହପୁର ବ୍ଲକର ନଚ୍ଛିପୁର, ନରପରି, ବେହେରାସାହି, ମୁଣ୍ଡିଲୋ, ଘଡିମୂଳ ଗପଡା ଘେରିବନ୍ଧ, ଏକସୁଧା, ପାଟେଣିଗାଁ (ଧୂଳେଶ୍ୱର ମନ୍ଦିର ନିକଟ), ସାଳଂଟି କୋରୁଆ ଘେରିବନ୍ଧ ଚିହ୍ନଟ ହୋଇଥିବା ବେଳେ ନାଉଗାଁ ବ୍ଲକର କୋଲର, ଶାଳଗାଁ, ଫୁଲହାର, ବେଲବଣ, ତୁମ୍ବେଶ୍ୱର, କୁଲାସାଇ, ଅଙ୍ଗେଶ୍ୱରପଡ଼ା, ବଛାଳୋ, ଭାଣ୍ଡିସାହି, ଶିଖର ଆଦି ସ୍ଥାନ ଦେବୀ ଓ ବିଲୁଆଖାଇ ନଦୀର ଦୁର୍ବଳ ସ୍ଥାନ ଭାବେ ଚିହ୍ନଟ ହୋଇଛି ।
ଦୁର୍ବଳ ସ୍ଥାନ ଚିହ୍ନଟ ପ୍ରକ୍ରିୟା ତ୍ରୁଟିପୂର୍ଣ୍ଣ ଥିବା ଅଭିଯୋଗ କରି ଉଚ୍ଚସ୍ତରୀୟ କମିଟିକୁ ଏହି ଦାୟିତ୍ୱ ପ୍ରଦାନ କରିବାକୁ ସେମାନେ ଦାବି କରିଛନ୍ତି ।
ସେହିପରି ମାଛଗାଁ, ଆଳିପିଙ୍ଗଳ, ଦଳେଇଘାଇ, ବୀରବରପାଟଣାରେ ବାଲିବସ୍ତା ଗଚ୍ଛିତ ରହିଛି ବୋଲି ଜଳସେଚନ ବିଭାଗର ନିର୍ବାହୀ ଯନ୍ତ୍ରୀ ପ୍ରତାପ କୁମାର ଶତପଥି କହିଛନ୍ତି ।
